Gela

Gela er en by i Caltanissetta frie kommunale konsortium sør på Sicilia i Italia. I 2013 hadde den 76 826 innbyggere.

Byen ble grunnlagt i 688 f.Kr. av nybyggere fra Rhodos og Kreta, 45 år etter at korinterne grunnla Syrakus øst på øya. Grekerne hadde mange kolonier på Sicilia og på det sørlige italienske fastland, og det greske kulturområdet der ble kalt Magna Graecia av romerne. Aischylos døde i Gela i 456 f.Kr.. Fra Gela ble også andre deler av Sicilia hellenisert. I 405 f.Kr. ble byen ødelagt av Karthago, men byen ble snart ombygd ved hjelp av Syrakus. I 282 f.Kr. ble byen definitivt ødelagt av Phintias av Agrigento. 
En ny by ved navn Terranova di Sicilia ble grunnlagt på samme sted i 1233 e.Kr. av keiser Fredrik II. I 1928 ble navnet endret til Gela.

Gela er sørlige endepunkt for Europavei 45.

Referanser

Eksterne lenker 
 
  Piccolo, Salvatore. Gela. Ancient History Encyclopedia. December 20, 2017.

Magna Graecia
Kolonier i antikkens Hellas
Byer på Sicilia
688 f.Kr.
Bosetninger etablert på 600-tallet f.Kr.
Byer grunnlagt i 1233
Kommuner i Caltanissetta frie kommunale konsortium